Անվան այլ կիրառումների համար տե՛ս՝ Սիցիլիա (այլ կիրառումներ)

Սիցիլիայի տեղագրությունը (տոպոգրաֆիա)
Եվրոպայի խոշորագույն ակտիվ հրաբուխը` Էտնա լեռը
**Սիցիլիա** (իտալերեն՝ Sicilia), Միջերկրական ծովում գտնվող տարածքով ամենամեծ կղզին (25,708 կմ²)։ Համարվում է Իտալիայի վարչական տարածաշրջան, իսկ նրա մոտակայքում գտնվող մի քանի փոքր կղզյակները համարվում են Սիցիլիայի մասը։ Սիցիլիայի բնակչության թիվը շուրջ 5 միլիոն մարդ է։

Իր պատմության ընթացքում ունեցել է կարևոր ռազմավարական նշանակություն՝ Միջերկրական ծովի առևտրային ուղիների խաչմերուկի վրա բարենպաստ դիրքի շնորհիվ։ Ներկայումս Սիցիլիան հանդիսանում է Իտալիայի ինքնավար տարածաշրջաններից մեկը։

Աշխարհագրական դիրք
------------------

Սիցիլիան տարածքով Իտալիայի ամենամեծ տարածաշրջանն է։ Այն ամբողջությամբ գտնվում է կղզիների վրա և տարածքի 98 %-ը կազմում է միայն Սիցիլիա կղզին, որը մայրցամաքային Իտալիայից բաժանվում է Մեսինայի նեղուցով։ Սիցիլիայի ռելիեֆը լեռնային է։ Կան մի քանի լեռնաշղթաներ, որոնցից ամենամեծը Սիցիլիական Ապենիններն են։ Սարահարթերն ու դաշտերը կազմում են ընդհանուր մակերեսի միայն 14 %-ը։ Ափի երկարությունը կազմում է մոտ 1000 կմ և հյուսիսում ունի քարքարոտ բնույթ, իսկ հարավում՝ ավազոտ բնույթ։ Խոշոր գետերն են Սալսոն (144 կմ) և Սիմետոն (113 կմ)։

Կլիմա
-----

Կլիման տիպիկ միջերկրածովային է՝ շոգ ամառներով և կարճ ու մեղմ ձմեռներով։ Արևային ժամերի թիվը տարվա ընթացքում հասնում է 2500, այն դեպքում երբ մայրցամաքային Իտալիայում 2000 է։ Տեղումների մեծ մասը թափվում է ձմռան ամիսներին՝ հոկտեմբերից մարտ ամիսների ընթացքում։ Ամենաբարձր ջերմաստիճանը հուլիս և օգոստոս ամիսներին է՝ միջինում +26 °C, իսկ ամենացածրը +10°-ից +14 °C՝ դեկտեմբերին և փետրվարին։ Ջրի ջերմաստիճանը +16 °C է ձմռանը և +27 °C ամռանը։

Տնտեսություն
------------

Սիցիլիան Իտալիայի համեմատաբար քիչ զարգացած շրջաններից է։ Կղզու տնտեսությունը պահպանում է հետամնաց ագրարային վիճակը։ Սիցիլիայի համախառն ներքին արդյունքը կազմում է 5.6%` 82 միլիոն Եվրո։ Համախառն ներքին արդյունքը մեկ շնչի հաշվով կազմում է 16 500 Եվրո։ Համախառն ներքին արդյունքով Սիցիլիան զբաղեցնում է 17-րդ տեղը Իտալիայում։

### Արդյունաբերություն

1950-70-ական թվականներին այստեղ առաջացան արդյունաբերական նշանակալի կենտրոններ։ 1973 թվականին արդյունաբերության մեջ զբաղված էր տնտեսապես ակտիվ բնակչության 30.6% - ը, իսկ գյուղատնտեսության մեջ` 27,2 % - ը։ Արդյունաբերության ավանդական ճյուղերն են՝ ծծմբի, շինարարական քարերի, ծովի աղի հանքարդյունաբերությունը։ Արդյունաբերության նոր ճյուղերից են՝ կալիումական աղերի, նավթի և բնական գազի արդյունաբերությունները։

### Գյուղատնտեսություն

Սիցիլիայում 650,000 հա հող հատկացվել է գյուղատնտեսությանը։ Ջրամատակարարման անկայունությունը չի խանգարում գյուղատնտեսությանը լինել տարածաշրջանի ամենակարևոր տնտեսական ռեսուրսներից մեկը։ Շատ կարևոր է հացահատիկի արտադրությունը, հատկապես ցորենի, որը օգտագործվում է մակարոնեղենի պատրաստման մեջ։ Կղզին հայտնի էր մակարոնեղենի արտադրությամբ դեռևս հռոմեացիների ժամանակներից և այն անվանում էին «Հռոմեական ամբար»։ Մեծ քանակությամբ աճեցվում է ձիթապտուղ, որն ապահովում է բարձր որակի ձիթապտղի յուղի արտադրությունը։ Տնտեսապես կարևոր է էկզոտիկ մրգերի՝ հատկապես կիվիի և մանգոյի աճեցումը։ Բացի այդ, Սիցիլիայի կլիման հնարավորություն է տալիս աճեցնել բանան, պիստակներ և նուշ։

### Ձկնորսություն

Ձկնորսությունը Սիցիլիայի արժեքավոր ռեսուրսներից է։ Կղզում կան բազմաթիվ խոշոր ձկնորսության կենտրոններ։ Ձկնորսական արդյունաբերության հիմքն են կազմում սարդինան, թյուննոսը, սկումբրիան, ավելի կոնկրետ տիպիկ Միջերկրածովյան կապույտ ձուկը։

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (օնլայն) · Մեծ ռուսական |
|  |
| Չափորոշչային վերահսկողություն | GND: 4055193-3 · NKC: ge130805 · SUDOC: 02640088X · VIAF: 149921888 · WorldCat VIAF: 149921888 |

 |

|  |  |  |  |  |
| --- | --- | --- | --- | --- |
| 

| * դ
* ք
* խ
Հռոմեական կայսրության պրովինցիաները մ.թ. 117 թվականին |
| --- |
|  |
| 

 Աքայա **·**  Եգիպտոս **·**  Աֆրիկա **·**  Ալպես Կոտիե **·**  Ալպես Մարիտիմե **·**  Ալպես Պոենինաե **·**  Արաբիա **·**  Հայաստան **·**  Ասիա **·**  Ասորեստան **·**  Բյութանիա **·**  Բրիտանիա **·**  Կապադովկիա **·**  Կիլիկիա **·**  Կորսիկա և Սարդինիա **·**  Կրետե և Կիրենաիկե **·**  Կիպրոս **·**  Դակիա **·**  Դալմաթիա **·**  Էպիրոս **·**  Գաղաթիա **·**  Գալիա Աքվիտանիա **·**  Գալիա Բելգիկա **·**  Գալիա **·**  Նարբոնյան Գալիա **·**  Գերմանիա Ստորին **·**  Գերմանիա Վերին **·**  Հիսպանիա **·**  Իտալիա **·**  Հրեաստան **·**  Լուսիտանիա **·**  Լիկիա և Պամփիլիա **·**  Մակեդոնիա **·**  Մավրիտանիա **·**  Միջագետք **·**  Մյոզիա Ստորին **·**  Մյոզիա Վերին **·**  Նորիքում **·**  Պանոնիա Ստորին **·**  Պանոնիա Վերին **·**  Ռեթիա **·**  Սիցիլիա **·**  Ասորիք **·**  Թրակիա 
 |  |

 |